
[bookmark: _Toc478386540]Indholdet af de fælles temabaserede moduler og øvrige fælles aktiviteter på GF1 – SDE-Vejle
1. Temaer på GF1

De 4 fælles temaer (De blå firkanter) er sammensat af de erhvervsfag, som udgør det egentlige grundlag for GF1.
Herudover kommer du til at arbejde projektorienteret med 4 andre temaer (De grå firkanter) Temaerne har fokus på praktisk arbejde, inden for den enkelte fagretning. Disse temaer er beskrevet i fagretningernes forløbsbeskrivelser. (Se fx filen: C – Byggeri, energi og konstruktion)

1.a - Grundforløbets fælles temaer (Moduler)

· Introduktion		2 uger
· Erhvervspraktik		1 uge
· Faglig stolthed		1 uge
· Samfund og sundhed		5 x 1 dag

2. Indholdet af de fælles temaer (moduler)

2.a - Introduktion

De første to uger introduceres du til din fagretning, men du vil også blive udfordret lidt på dit foreløbige valg af fagretning. Det gør vi ved, at du også får en kort introduktion til andre/beslægtede fagretninger.
Der vil også være forskellige fælles opgaver, én teambuildings dag for hele GF1, konkurrencer mv. 
Det er vigtigt for os, at vi undervejs lærer hinanden at kende - både elever og undervisere – og så gør det heller ikke noget, hvis vi har det lidt sjovt undervejs.
Derudover foretager vi en vurdering af dine stærke og svage sider (kompetencevurdering)
I slutningen af dette forløb, skal du vælge den fagretning, som du vil fortsætte på.
Aktiviteterne foregår primært i de enkelte afdelinger, men også i fællesskab med elever og lærere fra hele GF1.

2.b - Erhvervspraktik

I ugen efter efterårsferien – uge 43 – er der én uges erhvervspraktik for alle GF1 elever. 
Du får mulighed for at opleve kulturen og stemningen på en arbejdsplads og får lejlighed til at vurdere, om dit valg af uddannelse er det rigtige for dig. Det er først og fremmest dig selv, der skal skaffe dig en praktikplads i en relevant virksomhed, men du får selvfølgelig hjælp til det. Inden praktikugen vil du derfor, som en del af danskundervisningen, have arbejdet med at skrive ansøgninger, og med at udarbejde dit eget CV
2.c - Faglig stolthed

Formålet med denne uge er, at alle GF1 elever får mulighed for at vise sin fagretning frem, gennem en eller flere praktiske opgaver fra deres faglige område, og at give dig en fornemmelse af hvad faglig stolthed er.
Endvidere arbejder vi med forberedelserne til Åbent Hus og vores julemarked.
Denne uge bruges i vejledningssammenhæng, i forhold til dit valg af din videre uddannelse efter GF1.

2.d - Samfund og sundhed

Samfund og sundhed har en samlet varighed på én uge. 
Undervisningen er tilrettelagt som 5 enkeltstående kursusdage, med følgende overskrifter:

1. Mønsterbryder	
2. Trivsel og sundhed	
3. Samfund og sundhed	
4. Ung økonomi	
5. Motion og sundhed	

2.e – Karakterdannelse og praktikpladssøgning (Modul 1-4)

I det fælles forløb: Karakterdannelse og praktikpladssøgning arbejdes ud fra en række udvalgte mål for faget: Dansk. De udvalgte mål kan ses i forløbets drejebog.

Modul 1 – Karakterdannelse og karriereplan  (4 lektioner)
Lærepladsmuligheder
· Præsentation af Uddannelsesguiden.dk
· Eleven søger relevante lærepladser
· Eleven formulerer mål med uddannelsen
· Præsentation af Praktikpladsen.dk
· Eleven finder en potentiel virksomhed

Identifikation af kompetencer - herunder elevens egne
· Præsentation af de 3 typer af kompetencer (faglige, personlige, sociale)
· Eleven arbejder med identifikation af kompetencer – og vurderer egne stærke og svage sider i forhold til dem. 

Karakterdannelse og faglig stolthed i fiktionens verden
· Parøvelse: Eleverne analyserer, fortolker, perspektiverer og vurderer med udgangspunkt i
en fiktiv tekst og en video.


Modul 2 - CV (4 lektioner)
Præsentation af CV-genren
· Hvad skal med i dit CV?

Det gode CV-foto
· Hvad er et godt CV-foto?
· Vurdér CV-billeder - øvelser med fælles opsamling
·  Tag et CV-foto i værkstedet – parøvelse

Lav dit eget CV
· Layout - Hvordan skal det se ud?
· Find en CV-skabelon
· Skrivetid med mulighed for lærer-assistance
· Lektie til næste gang: Lav et færdigt CV

Modul 3 - Ansøgning (4 lektioner)
Præsentation af genren ”Ansøgning” 
· Hvad skal med i din ansøgning? 

Den motiverede ansøgning
· Hvad er en motiveret ansøgning?
· Drømmejobbet og mig 

Parøvelse: 
· Her er jeg! – videopræsentation fra værkstedet 

Skriv en motiveret ansøgning
· Skrivetid med mulighed for lærer-assistance
· Lektie til næste gang: Skriv din ansøgning færdig.

Modul 4 – Jobsamtale og feedback (4 lektioner)
Jobsamtalen som kommunikationssituation
· Dialog om betydningen af førstehåndsindtryk, fremtoning, kropssprog
· Gruppearbejde: Er der plads til mig? Videoklip med Vicki Berlin
· Individuel øvelse: Forberedelse til jobsamtale

Andet
· Rollespilsøvelse med faglærer
· Parøvelse: Peer Feedback. Eleverne vurderer hinandens ”jobsøgningspakke”.
· Spørgetime: Besøg af ”ældre” elev, der fortæller om at få læreplads. 
· Evaluering: Opsamling og refleksion over forløbet.

3.a - Læringsmål

Det overordnede formål med GF1 er: At give dig indblik i forskellige brancher og uddannelser, og de almene og generelle erhvervsfaglige kompetencer, som du har brug for i din fortsatte erhvervsuddannelse. 
Derudover skal du øve dig i at være en del af et fagligt- og socialt fællesskab.
Ligeledes er det vigtigt for os, at du udvikler dig positivt - både fagligt og personligt - undervejs i forløbet.
Læs evt. også hvad Undervisningsministeriet skriver om GF1: UVM om GF1
3.b - Forløbets grundfag, erhvervsfag, mfl.

Grundfag, valgfag og motion/bevægelse
I fagretningernes projektuger gennemføres grundfaget dansk, samt motion og bevægelse
For EUX-eleverne gennemføres grundfagene dansk, engelsk, samfundsfag samt motion og bevægelse.

Dansk
Alle elever på GF1 skal have dansk.
Grundfaget dansk planlægges så praksisnært som muligt. 
Du skal forvente, at der vil forekomme klasseundervisning, som du kender den fra folkeskolen. Men emnerne og genrerne tager udgangspunkt i faglig kommunikation, og i dit konkrete faglige projekt.

Matematik
Fagretningerne: It, netværk og design, Robot, teknologi og automatik og Motor, transport og teknologi har matematik. Som det er tilfældet med dansk, er undervisningen fagrettet og har direkte sammenhæng med dine praktiske opgaver i værkstedet.

Andet
Med passende mellemrum er vores hyggelige fredagscafé åben. 
Disse sociale arrangementer planlægges og tilrettelægges af en gruppe bestående af GF1 elever og lærere.

4.a - Metoder

Undervisningen er først og fremmest tilrettelagt som projektarbejde suppleret med en række kursusfag.

4.b - Lærerrollen

Dine lærere arbejder i teams, som er omkring holdene hele tiden. De hjælper dig med det faglige, og hvis der er udfordringer på andre områder. 
Der vil være både faglærere og grundfagslærere i temaet. 
Lærerene har forskellige roller. Som undervisere, som kontaktlærere, som faglige vejledere og som instruktører. 

4.c - Elevrollen - Din rolle

[image: ]I de mere lærerstyrede forløb forventer vi, at du deltager aktivt, og i det hele taget bidrager positivt til at skabe et godt undervisningsmiljø. 
Det forventes også, at du afleverer eventuelle delopgaver – og selve ”slutproduktet” - til den fastsatte tid, og at du - i det hele taget - overholder de indgåede aftaler. 

Det er vigtigt, at du vænner dig til at undersøge problemet grundigt, inden du går i gang med at løse en teoretisk eller praktisk opgave: 

· Har jeg forstået problemet?
· Hvad ved jeg i forvejen om dette?
· Hvilke løsningsmuligheder, kan jeg umiddelbart se?
· Kunne der være andre muligheder? (Undersøg, eksperimenter, konkluder)

Kort fortalt, så forventer vi af dig:
· At du møder til tiden- også efter pauserne
· At du er engageret i undervisningen.
· At du kan indgå i et gruppesamarbejde
· At du viser hensyn til dine klassekammerater 
· At du bruger de nødvendige personlige værnemidler
· At du behandler skolens It og inventar ordentligt

4.d - Din arbejdstid

[image: ]Alle erhvervsskoler er forpligtigede til at sørge for at vores elever på grundforløbene mindst har 26 timers lærerstyret undervisning om ugen. 

Selvstudie kan omhandle stort set alt… 
Du vil derfor løbende blive præsenteret for forløbets pensum.
(Hvad skal jeg læse, hvilke film skal jeg se, hvilke hjemmesider skal jeg besøge? etc.)
Vi forventer, at du selvstændigt kan følge din pensumplan, så du altid møder velforberedt op til undervisningstimerne. 
Herudover kan dine selvstudietimer bestå af stort set alt, fra fx konkret løsning af matematikopgaver til at tegne skitser af dit næste faglige projekt.

HUSK – At hvis du får brug for hjælp til dine selvstudieopgaver, har lektiecaféen åbent hver mandag eftermiddag.

4.e - Bøger og læremidler

I de fælles moduler, anvender vi bl.a. følgende bøger, brochurer, netadresser mv.: 
· Adgang til dine læreres samlede undervisningsmateriale til uddannelsens grundforløb, via programmet Learn.
· Diverse hjemmesider fra producenter og leverandører
· Anden relevant litteratur, filmklip mv. vil fremgå af lærernes oplæg til de enkelte aktiviteter.

Dine lærere vil løbende orientere dig om, hvor du kan finde mere viden om de aktuelle emner.

Hvilke lokaler, som I/vi har til rådighed, vil du kunne se i dit skema. 
Bemærk, at der løbende kan ske ændringer, i forhold til lokalerne. 
(Tjek dit skema hver morgen!)


5.a - Arbejdsmiljø

Du skal være opmærksom på de gældende regler og på de ophængte påbudsskilte.      
Arbejdspladsbrugsanvisninger og skolens brandinstruks er ophængt i alle praktik og teorilokaler.
Førstehjælpsskabe og øjenskyl er ophængt flere steder, og området omkring dem skal være ryddet.
Bemærk, at gangarealerne altid skal være ryddet for affald, udstyr mv.

5.b - Materialer – Redskaber - Udstyr

I forbindelse med praktiklokalerne er der adgang til de nødvendige værktøjer, maskiner, redskaber og udstyr.
Praktiklokalerne lever op til alle gældende regler og normer for området. 
Der er trådløst internet overalt på skolen.
Vi anbefaler at du medbringer din egen PC.
Da en stor del af undervisningen foregår i værksteder, vil du blive bedt om at anskaffe relevant arbejdstøj.
(Herunder sikkerhedssko)

6.a - Den løbende evaluering

Undervejs i forløbet vil du løbende få tilbagemeldinger (Feed-back) på dit samlede arbejde: 
Er der vanskeligheder? Er kvaliteten i orden?  Holder din tidsplan? Lærer du nok? Etc. 
Disse samtaler afsluttes altid med en snak om, hvad dit næste skridt skal være (Feed- forward) for, at du har en realistisk mulighed for at nå i mål.

6.b - Den opsamlende evaluering

Ved afslutning af GF1 skal du til eksamen i ét grundfag. 
Du skal have gennemført erhvervsfagene:  1. –  2. og 3.
Vi afslutter med et fælles socialt arrangement.
Yderligere oplysninger kan findes i grundfagenes undervisningsplaner, og i beskrivelserne af de konkrete forløb. Sidstnævnte får du adgang til via programmet Learn.

6.c - Kriterier - Hvad bliver bedømt?

Dine undervisere vil præsentere dig for de læringsmål, der skal opfyldes gennem forløbet. Du vil blive bedømt på, i hvor høj grad du har nået de opstillede mål. 
Mere udførlige bedømmelseskriterier finder du i beskrivelserne af de konkrete forløb, som du får adgang til via programmet Learn.

